(บุคคล องค์กรและเหตุการณ์ ในละครเรื่องนี้เป็นเรื่องสมมติ)
(เรื่องราวทั้งหมดถูกแต่งขึ้นมา)
(ปี 2019)
(หัวหน้าแผนกประสาทศัลยศาสตร์)
ครับ
หมอพัค ลมอะไรหอบมาล่ะ
นี่เป็นบทความสำหรับการประชุม ประจำฤดูใบไม้ผลิในเดือนหน้าครับ
หวังว่าหัวหน้าจะลองอ่านดูนะครับ
งั้นเหรอ
สุดสัปดาห์นี้จะอ่านและรีวิวให้นะ
ขอบคุณครับ
ได้ยินว่าตั้งแต่เป็นหัวหน้าแพทย์ ก็ไม่เคยได้ออกจากโรงพยาบาลเลย
ไม่ใช่ว่าแค่ออกไปไม่ได้นะครับ
แต่เพราะมีเคสฉุกเฉินต่างๆ
นั่นแหละชะตากรรมของประสาทศัลยแพทย์
เหมือนจะซูบลงไปเยอะเลยนะ
ถึงจะได้กินแค่มื้อเดียว ก็กินให้อิ่มนะ
ครับ
แจฮุน มีโอกาสเมื่อไร
ไว้ไปดื่มด้วยกันนะ
ครับ คุณพ่อ
มีนัดเหรอครับ
ไม่ได้ไปนานแล้ว งานเลี้ยงรุ่นม.ปลายน่ะ
- อ๋อ - ดูแลโรงพยาบาลให้ดีนะ
ขอให้สนุกนะครับ
(ตอน 9 ตอนจบแสนเศร้าของเธอ)
- ขอบคุณนะ - นี่ครับ นี่
โอ้โฮ อรุณสวัสดิ์
- สวัสดีค่ะ - สวัสดีครับ
ผมจับก่อนนะ
ไม่น่าจะใช่นะ
ชายสองคน ลูกน้ำ
ทะเลาะกัน เรื่องแยมสตรอว์เบอร์รี ลูกน้ำ
ใช้สีชมพูนะคะ
เอาเป็นชมพูเข้มๆ…
สีชมพูดอกไม้ให้อารมณ์แบบเกร่อๆ
อือ ดีแล้วค่ะ
ลบลูกน้ำตรงท้ายออก
เปลี่ยนเป็นหัวใจ
น่าจะลองกินคู่กับนมนะคะ
อ้อ ครับ
ขอบคุณครับ
วันนี้พวกเขา ก็ยังจะหวานแหววกันอีกเหรอ
เครื่องหมายคำถาม
แต่ถ้ามันได้ออกอากาศ ต้องเรียกความสนใจได้แน่
ทีมงานจะยอมตัดออกเหรอครับ
จะให้มันออกอากาศไม่ได้นะคะ
แต่ทางสถานี น่าจะอยากเอาออกอากาศนะครับ
แต่จะให้เป็นแบบนั้นไม่ได้นะ
คุณจีวาน เผื่อนะครับ
เผื่อไว้เฉยๆ ถ้ามันไม่ถูกตัดออก
ไม่ต้องกังวลไปครับ
คุณยังมีผมนี่นา
ฉันขอถามอะไรสักอย่างได้ไหมคะ
ได้แน่นอนอยู่แล้ว
ในรอบความประทับใจแรกพบน่ะค่ะ
ทำไมถึงเลือกฉันเหรอคะ ฉันสงสัยน่ะค่ะ
คือ…
ผมชอบคุณตั้งแต่แรกพบน่ะครับ
ตั้งแต่แรกพบเหรอคะ
ครับ
คุณตรงสเป็กผมเลยครับ
ตรงสเป็กเขาเหรอ
ค่ะ
รุ่นพี่ อเมริกาโน่สามช็อตครับ
กำลังอยากกาแฟอยู่พอดีเลย แต๊งกิ้ว
ค่อยรู้สึกกลับมามีชีวิตหน่อย
รุ่นพี่ครับ
เมื่อเช้าตอนดูเสียงตอบรับ ตามโซเชียลมีเดีย
ผมเจอโพสต์แปลกๆ ครับ
- เรื่องอะไร - เกี่ยวกับพัคแจฮุนครับ
แป๊บนึงนะครับ
ลองดูนี่สิครับ
นี่อะไรน่ะ
(รู้ไหมว่าพัคแจฮุนเคยฆ่าคนในรพ.)
ใครมาโพสต์อะไรไร้สาระแบบ…
เรื่องมันถูกส่งต่อไปไวมาก เพราะจำนวนผู้ใช้เยอะน่ะครับ
แม้แต่นักข่าวก็มาหาข้อมูลจากที่นี่
มีตั้ง 500 กว่าความคิดเห็นเลยเหรอ
เอายังไงดีครับ มันอาจเลยเถิดจนเกินมือเราได้นะ
พี่คะ พี่ๆ พี่ดูนี่หน่อยค่ะ
อะไรอีกล่ะ
เรื่องคุณพัคแจฮุนค่ะ
เพราะอุบัติเหตุทางการแพทย์ เขาเลยโดนไล่ออกจากโรงพยาบาลค่ะ
ว่าไงนะ
อยากจะบ้าตาย
เธอรู้เรื่องนี้หรือเปล่า
- แค่ข่าวลือน่ะ - แน่ใจเหรอ
อือ
ไม่มีอุบัติเหตุทางการแพทย์ อะไรทั้งนั้น
อาจไม่ใช่ในแง่ของกฎหมายแต่…
ปัญหาในตอนนี้คือเรื่องของจริยธรรม
มันยิ่งไม่สมเหตุสมผลที่เขาหนี ในเมื่อเขาเป็นแพทย์ผู้ช่วยอาจารย์
ตอนนั้นแจฮุนมีเหตุผลส่วนตัว
แต่ที่แน่ๆ คือโพสต์นี้เป็นแค่ข่าวลือ
มีคนตายหรือว่าไม่มี
ฉันถามว่ามีโอกาสแม้แต่นิดนึงไหม ที่จะโดนวิพากษ์วิจารณ์
ระหว่างการผ่าตัดมีคนตายหรือว่าไม่มี
คุณพัคแจฮุน
สวัสดีครับ
ฉันมักจะอยู่แต่ในห้องควบคุม เราเลยไม่ค่อยได้เจอกันเท่าไร
นั่นสินะครับ
การถ่ายทำเป็นไงบ้างคะ
ตอนแรกก็ปรับตัวลำบากนิดนึง เพราะมีกล้องอยู่ทุกที่เลย
แต่ตอนนี้ผมว่าผมเริ่มชินแล้วครับ
ทุกคนก็เป็นแบบนั้นค่ะ มันจะแปลกๆ แค่ตอนแรก
แต่เดี๋ยวพวกเขาก็ชิน และเผยธาตุแท้ออกมา
คุณก็เห็นธาตุแท้ผมเหรอครับ
เมื่อไรก็ตามที่คุณฮันจียอนกับคุณ ออกหน้าจอ
เรตติ้งช่วงเวลานั้นก็สูงมาก
ฉันเลยสนใจการแต่งเสริมเติมแต่ง ที่เหมาะสม มากกว่าธาตุแท้ภายใน
ในฐานะโปรดิวเซอร์น่ะค่ะ
ผมคิดมาสักระยะแล้วนะครับ ว่าคุณคังแชรี ไม่สิ…
คุณคังแชรีพีดีน่ะ เป็นคนตลกจริงๆ นะครับ
ฉันไม่ใช่คนแนวตลกโปกฮานะ
ดั้งหัก อ้วกข้างถนน
เปิดเผยธาตุแท้ของคนอื่น
ผมว่าคุณตลกมากเลย
ถ้าคุณคิดว่ามันตลก
งั้นฉันเผยธาตุแท้คุณด้วยดีไหม
เชิญเลยครับ
- ไม่กลัวเหรอคะ - เรื่องอะไรครับ
ตอนนี้คุณอาจเป็น "แฟนหนุ่มแห่งชาติ"
แต่มันอาจอยู่ได้แค่ไม่นานนะ
ผมออกแนวคนหัวโบราณยุคอนาล็อก
ไม่ค่อยได้หยิบโทรศัพท์ขึ้นมาดู โซเชียลมีเดียก็ไม่มี
ผมว่าฉายา "แฟนหนุ่มแห่งชาติ" ไม่น่าจะเหมาะกับผมสักเท่าไรนะ
แล้วคุณมาร่วมรายการทำไมคะ ไม่ได้อยากเป็นที่รักหรอกเหรอ
ความรัก
ผมก็อยากได้ครับ
งั้นก็ทำตัวให้มันดีๆ หน่อยสิคะ
ความรัก ความนิยม ความเกลียดชัง ความอิจฉา การถูกเยาะเย้ย
แม้แต่การทำให้ใครสักคนดูเป็นคนโง่ ทั้งหมดนั่น…
มีเส้นบางๆ ที่บางเหมือนใบงาคั่นอยู่
เพราะงั้นก็ใช้ตะเกียบให้ดีๆ ล่ะ
ตะเกียบที่ว่าน่ะ
อยู่ในมือโปรดิวเซอร์นี่ครับ
ผมเป็นแค่ใบงา
คุณเอาผมมาที่นี่ในฐานะใบงาทำไมครับ
ได้ยินว่าคุณสั่งให้ยอรึม ไปพาตัวผมมานี่นา
ฟูลช็อตพอแล้ว ตากล้องช่วยเข้าไปใกล้ๆ ขึ้นด้วยค่ะ
คุณวิ่งเร็วนะเนี่ย
อะไรเนี่ย
คุณจียอนนี่น่าเหลือเชื่อจริงๆ
อะไรเหรอคะ
ผมตกใจจริงๆ นะเพราะคุณวิ่งเร็วมาก
ฉันชอบวิ่งมาตลอดแหละค่ะ
ผมไม่คิดว่าคุณจะเป็นผู้หญิง ที่ชอบใส่ชุดวอร์มจริงๆ นะ
ที่ผ่านมาฉันแค่พยายามจัดเต็ม เพื่อคุณเฉยๆ หรอก
อะไรกัน ถ้างั้นตอนนี้…
ฉันว่าพยายามจัดเต็มไปก็คงไม่ช่วย ฉันเลยลองแต่งสบายๆ แทนค่ะ
ทำไมเหรอคะ
ตรงเกินไปเหรอคะ
เปล่าครับ ไม่ใช่อย่างนั้น
ฉันรีบเร่งไปหมด ขณะพยายามอย่างหนักให้คุณประทับใจ
สุดท้ายฉันเลยทำอะไรโง่ๆ ไปโดยไม่รู้ตัว
ฉันจะไม่เป็นแบบนั้นอีกแล้ว
ในคอมเมนต์ ผู้คนเรียกฉันว่า "เจ้าแม่แห่งรักข้างเดียว"
ฟังดูน่าหงุดหงิดอยู่นะครับ
ไม่สำคัญหรอกค่ะ
อย่างที่เป็นอยู่ตอนนี้ ฉันจะไม่สนใจภาพลักษณ์ตัวเองแล้ว
ฉันจะทำตามแบบของฉันค่ะ
วันนี้ฉันเลยวิ่งเร็วที่สุด เท่าที่ทำได้ค่ะ
หน้าสด เหงื่อท่วม วิ่งจนเหนื่อยหอบ
ถึงไม่สวย แต่มันก็เป็นตัวตนของฉันนี่นา
คุณจียอนครับ ความคิดนี้มันผุดขึ้นมาในหัวผม
"ฉันเป็นใคร ถึงคู่ควรได้รับ สิ่งที่คนคนนี้มอบให้ฉันนะ"
ผมคิดว่าผมได้รับการสารภาพรัก ที่ล้ำค่าเกินไปสำหรับผม
คุณกำลังขีดเส้นแบ่ง เพื่อกันฉันอีกแล้วเหรอคะ
เพื่อให้เกียรติ กับสิ่งที่ผมไม่คู่ควรได้รับ
ผมเลยคิดว่าจะพยายามเต็มที่ เพื่อค้นหาว่าคุณจียอนเป็นคนยังไง
ขณะอยู่ในรายการ
ผมไม่ได้คิดถึงความหมายของมัน และผลกระทบที่อาจตามมา
ผมย่ามใจเกินไป
คุณแจฮุน…
คุณเคยพูดนี่ครับ ว่าแววตามันหลอกกันไม่ได้
คำพูดพวกนั้นมันจับใจผมจริงๆ ครับ
ผมเลยคิดกับตัวเองว่า ไม่อยากโกหกใครอีกแล้ว
ผมอาจให้คำมั่นไม่ได้ว่า สุดท้ายแล้วสิ่งต่างๆ จะเป็นยังไง
แต่ผมจะพยายามปฏิบัติกับคุณจียอน ด้วยความจริงใจครับ
ผมอยากรู้จริงๆ ครับ ว่าคุณจียอนเป็นคนแบบไหน
ขอบคุณสำหรับวันนี้ครับ
เหนื่อยเลยสินะครับ
คงเหนื่อยกันน่าดูเลยนะคะ
ขากลับไปกองถ่ายจะไม่มีการถ่ายทำนะคะ
ขากลับก็พักผ่อนได้เลยค่ะ
แจฮุน มาคุยกันหน่อยได้ไหม
เชิญรอในรถก่อนนะครับ
มีอะไรเหรอ
คือว่า…
มีข่าวลือแปลกๆ ในอินเทอร์เน็ต เรื่องสาเหตุที่นายลาออกจากโรงพยาบาล
- ข่าวลือเหรอ - ตอนนี้เป็นแค่โพสต์ในชุมชนออนไลน์
แต่เผื่อว่าถ้ามันลุกลามไป ฉันอยากปรึกษาว่าเราจะตอบโต้ยังไง
เธออยากใช้เรื่องนั้น เพื่อรายการด้วยเหรอ
เดี๋ยวนะ แจฮุน มันไม่ใช่อย่างนั้น
ทำไมทุกอย่างมันถึงง่ายสำหรับเธอนักนะ
หรือว่าเธอมองฉันเป็นแค่คนง่ายๆ
อย่าได้ไปแตะเรื่องนั้นเชียว
เรากินมื้อเช้ากันอย่างเอร็ดอร่อยดี ทำไมคุณถึงทำแบบนี้ล่ะคะ
เพื่อช่วยย่อยไง ช่วยย่อย
จากนี้ไปคนจะจำคุณได้แน่
คุณเลยคอยดูแลเหรอ
- พวกเขาจำคุณได้เหรอ - จากนี้ไปพวกเขาจะจำได้
พวกเขาจำคุณได้ไหม
ตะเกียบที่ว่าน่ะ
อยู่ในมือโปรดิวเซอร์นี่ครับ
ผมเป็นแค่ใบงา
คุณเอาผมมาที่นี่ในฐานะใบงาทำไมครับ
ได้ยินว่าคุณสั่งให้ยอรึม ไปพาตัวผมมานี่นา
นานมาแล้วมีการเพาะปลูกใบงา จากประเทศต่างๆ ในแถบเอเชีย
อย่างเกาหลี อินเดียและจีน
แต่มีแค่ที่เกาหลีที่นำมันมาเป็นอาหาร
รู้เรื่องนั้นไหมคะ
ไม่รู้เลยครับ
ในรายการจับคู่แบบนี้
มันต้องมีอาชีพอย่างหมอกับทนายความ
คุณภาพต้องดีเหมือนกิมจิ จากภัตตาคารอาหารเกาหลี
จะไปคว้ากิมจิใหม่หรือเก่า มาเป็นของทดแทนไม่ได้
คราวนี้ฉันอยากทำกิมจิจากใบงา
ฉันเลยบอกให้เธอไปพาคุณมา เพราะคุณให้ความรู้สึกสดใหม่
ผมเอาชนะคุณเรื่องคำพูดไม่ได้จริงๆ
ฉันชอบนะ
คราวก่อนเคยบอกไปแล้วนี่ ในช่วงแนะนำตัวน่ะ
- อือ ยอรึม - ฮเยจิน ทำอะไรอยู่
ฉันกำลังเก็บร้านอยู่
ทำไมเสียงเป็นแบบนั้นล่ะ
ฉันแค่เศร้านิดๆ น่ะ
เธออยู่ไหนน่ะ
แม่น้ำฮัน
อยู่ตรงนั้นนะ เดี๋ยวฉันไป
- เธอออกมาได้เหรอ - ได้อยู่แล้ว เดี๋ยวฉันไป
รอก่อนนะ
อือ
- ฉันออกไปข้างนอกหน่อยนะ - อือ
ฮเยจิน
รู้ใช่ไหมว่าเธอไม่ควรดื่ม
เรื่องนั้นไม่ต้องห่วงหรอก
กลับบ้านไปนอนก่อนเลยนะ
คิดเงินด้วยค่ะ
- อือ แดชิก - อือ ยอรึม นี่ฉันเองนะ
ฉันก็คิดแล้วคิดอีกนะ ว่าควรโทรหาเธอดีไหม
ฉันคิดว่ามันน่าจะดีที่สุด
ถ้าบอกเธอไว้ก่อน
อือ เรื่องอะไรเหรอ
คือ…
ฮเยจินกับฉัน พยายามทำเด็กหลอดแก้วกันอยู่
เด็กหลอดแก้วเหรอ
ก็ทำมาสักระยะแล้วละ
เราลองกันมาแล้วสองสามครั้ง แต่มันไม่สำเร็จ
มันไม่ใช่เรื่องง่ายนี่นา
ฮเยจินก็ร้องไห้หนักมากด้วย
เดือนหน้าเราจะลองกันใหม่
ที่จริงคือฮเยจินไม่ควรดื่มเหล้า เพราะมันไม่ดีต่อเด็ก
แดชิก ฉันขอโทษ
ฉันนี่มันไม่รู้อะไรเลยจริงๆ
นี่ เธอจะขอโทษทำไมล่ะ ฉันสิที่ต้องขอโทษ
ดูเหมือนเธอจะมีปัญหา
เธอก็รู้ว่าฮเยจินเป็นคนยังไง
เธอพูดเรื่องตัวเองกับคนอื่นไม่เก่ง
ฉันอาจกังวลเกินไปเองก็ได้
แต่ฉันก็กังวลจริงๆ นั่นแหละ
ขอโทษนะ
ดื่มน้ำอัดลมแทนดีไหม
ดื่มน้ำอัดลมแล้วเธอก็ช่วยอัดกำลังใจ ให้ฮเยจินหน่อยนะ
อือ ฉันจะทำให้
ไม่ต้องห่วงนะ
ขอโทษนะ ยอรึม
ไม่ต้องขอโทษเลย ฉันต่างหากที่ควรขอโทษ
ว่าแต่…
ฉันอิจฉาฮเยจินนะ
ได้มีสามีที่พึ่งพาได้แบบนาย
วันนี้ฉันยิ่งอิจฉาเป็นพิเศษเลย
พูดอะไรแบบนั้นล่ะ
ฮเยจินของเรา…
ต้องมีชีวิตลำบากหลังจากเจอฉันนี่นา
เพราะงั้น…
ต่อหน้าฮเยจิน ก็ช่วยทำเป็นไม่รู้ด้วยนะ
- เข้าใจไหม - อือ
ฉันจะทำเป็นไม่รู้อะไรเลย
อือ ดูแลสุขภาพด้วยนะ
ได้สิ ขอโทษนะ
โอเค
ขอโทษค่ะ ฉันขอเอาออกสามกระป๋อง รับแค่กระป๋องเดียวได้ไหม
- ได้ค่ะ - สักครู่นะคะ
ค่ะ
ฮเยจิน นี่ฉันเองนะ
ทำยังไงดีล่ะ
จู่ๆ ฉันก็โดนโทรตามกลับไปถ่ายรายการ
อือ
เอาไว้เจอกันคราวหน้านะ
ขอโทษนะ
อือ ไว้เจอกันคราวหน้า
คราวหน้าค่อยไปดื่มกันนะ
อือ
มาทำอะไรอยู่นี่
นายยังไม่กลับอีกเหรอ
กลับแล้ว แต่กลับมาที่นี่ใหม่
คิดว่าเธอน่าจะอยู่ที่นี่
สำหรับเธอ แค่นี้ไม่น่าจะพอนะ
อย่างเธอต้องโหมโรงสักสี่กระป๋อง
- หาเรื่องกันทำไม - ทำหน้าเศร้าทำไมล่ะ
มาทำอะไรอยู่ตรงนี้คนเดียว
สำหรับฉัน
มันก็ไม่ง่ายหรอกนะ
อะไร
อะไรไม่ง่าย
ฉันคิดว่าฉันพยายามมากแล้ว
แต่ก็ดูจะมีบางอย่างผิดพลาดตลอด
ไม่มีอะไรเป็นไปตามที่ใจฉันคิดเลย
ฉันอยากเป็นพีดีที่ประสบความสำเร็จ
แต่ในชีวิตจริง ฉันก็เป็นแค่พีดีธรรมดาๆ คนนึง
ฉันอยากเป็นเพื่อนที่ดี
แต่กลับไม่เคยนึกถึงจิตใจเพื่อน แล้วก็เอาแต่โอดครวญเรื่องตัวเอง
ความรักก็ด้วย
ไม่ว่าฉันจะเอื้อมไปแตะหัวใจใคร มันก็จะแตกสลายกลายเป็นผุยผง
แล้วฉันล่ะ
ฉันขอถามอีกครั้งได้ไหม
เธอรู้สึกกับฉันยังไง
นายคือเรื่องยากที่สุดเลย
สำหรับฉันมันยากที่สุดเลย
เรื่องก่อนหน้านี้ ขอบคุณนะคะ
เรื่องที่คุณพูดกับฉันน่ะค่ะ
ฉันรู้ว่าไม่ควรถาม แต่ฉันอยากรู้จริงๆ ค่ะ
เรื่องอะไรเหรอครับ
เพราะฉันอาจต้องอับอาย หลังตอนแรกออกอากาศ
ฉันเลยสงสัยว่าคุณแค่พูดตามมารยาท
หรือว่าพูดออกมาจากใจจริงกันแน่
ผมพูดจากใจครับ
ผมคิดว่าหลังตอนแรกออกอากาศ คุณจียอนอาจเศร้าเสียใจ
และผมเองก็ทุกข์ใจมาก
ผมเลยคิดว่าต้องพูดออกไปต่อหน้าทุกคน
ไม่ใช่พูดตามมารยาท ผมหมายความตามนั้นจริงๆ
กินอะไรหอมน่ากินจัง
เขาทำอาหารอยู่ละ
อะไรเนี่ย
ว้าว กินหอมน่ากินมากเลยค่ะ
โอ้ เชฟ
เผยฝีมือที่แท้จริงแล้วสินะคะ
ผมขอรบกวนอะไรหน่อยได้ไหม
อะไรเหรอคะ
ช่วยบอกให้คุณจางแทมี ไปที่สนามด้านหลังหน่อยได้ไหมครับ
อะไรกัน จะใช้กันฟรีๆ เหรอคะ
อย่างน้อยก็ขอฉันกินสักคำสิ
แหม ของพวกนี้เราจะไปแตะไม่ได้นะคะ
เดี๋ยวผมจะทำให้พวกคุณกินแน่นอนครับ
ฉันแค่ล้อเล่นหรอกค่ะ เดี๋ยวฉันไปบอกเธอให้
ต้องมีคนได้มีความสุขแน่เลย
นั่นสิคะ เธอต้องมีความสุขแน่ๆ เลย
เชิญทางนี้เลยครับ
- ว้าว นี่มันอะไรกันคะ - เซอร์ไพรส์
ที่นี่เกือบๆ เหมือนมาดริดเลย
เชิญนั่งสิครับ
ขอบคุณมากค่ะ ฉันจะกินให้อร่อยเลยนะคะ
- อร่อยจังเลยค่ะ - จริงเหรอครับ
เชฟฝีมือดีที่สุดในเกาหลีทำ ก็ต้องอร่อยอยู่แล้วสิคะ
แต่คุณทำแบบนี้เพื่อฉันโดยเฉพาะ ฉันประทับใจจริงๆ ค่ะ
เพราะเมนูนี้ทำจากมันฝรั่ง ที่ได้รับลมทะเล
ตัวแป้งมันถึงพิเศษครับ
อ๋อ อย่างนี้นี่เอง
เพื่อคุณแทมีคนเดียว
ฉันอยากรู้มาสักพักแล้ว คุณไปเรียน เมืองนอกตั้งแต่อายุเท่าไรเหรอคะ
อ๋อ ตอน 21 ปีได้ครับ
- อือ ตั้งแต่เด็กๆ เลยนะคะ - ครับ ใช่ครับ
ครอบครัวเชฟจอห์นจางคงมีฐานะสินะคะ
ถึงไปเรียนเมืองนอกได้ ตั้งแต่อายุยังน้อย
ไม่หรอกครับ แต่จะพูดแบบนั้นก็ได้
ฉันขอไปห้องน้ำแป๊บนึงนะคะ
ต้องไปเติมแป้งหน่อยน่ะค่ะ
อ้อ เชิญเลยครับ
ทำไมไปนานจังนะ
คุณจางแทมีอ้วกอีกแล้วเหรอคะ
เธอยังเปิดไมค์อยู่เลย ได้ยินเสียงแล้วสะอิดสะเอียนชะมัด
เธอก็ผอมจนแทบเหลือแต่กระดูกแล้ว ทำไมต้องไปอ้วกออกด้วยนะ
ก็คงเพราะทำแบบนั้นมั้งถึงได้ผอม
เมื่อวานเธอกินไก่แล้วก็อ้วกออก
สองสามวันก่อนกินเค้กก็อ้วกออก
เธอก็ไม่ควรเอาเข้าปากแต่แรกสิ ทำไมถึงเป็นแบบนั้นนะ
ก็น่าจะกินแค่สลัดไปตั้งแต่แรก
เธอพยายามรักษาภาพลักษณ์น่ะสิ
เมื่อไรจะออกมาสักทีนะ
ค่ะ
ได้ยินว่าคุณทำงานอยู่ ผมเลยเอากาแฟมาฝาก
อ๋อ ขอบคุณค่ะ
- เข้ามานั่งสักเดี๋ยวไหมคะ - ก็ดีสิครับ
ว้าว คุณทำงานที่นี่เหรอครับ
จู่ๆ ก็มีงานเข้ามาน่ะค่ะ
รุ่นพี่เอาคดีสำคัญมา ซึ่งต้องวินิจฉัยวันนี้เลย
ลูกความคนนี้ถูกส่งคุมขังเลยน่ะค่ะ
"ถูกส่งคุมขัง" คืออะไรเหรอครับ
พูดง่ายๆ ก็คือ…
มีคนโดนส่งจากศาล เข้าเรือนจำทันทีน่ะค่ะ
งั้นก็เป็นเรื่องใหญ่เลยสิครับ
ค่ะ เพราะงั้นจู่ๆ ฉันเลยมีงานต้องทำเยอะเลย
เป็นความผิดของอัยการนั่นแหละ
ทำไมถึงพิพากษาแบบนั้น คุณเลยต้องเหนื่อยเลย
คำพิพากษามาจากผู้พิพากษาค่ะ ส่วนอัยการ…
ช่างเถอะค่ะ มันไม่ได้สำคัญอะไรนี่นะ
ทำไมเขาต้องสร้างเรื่องวุ่นวาย แล้วเอาคลีเมนไทน์ของคุณเข้าคุกด้วย
ผมไปสั่งสอนพวกเขาดีไหมครับ
จู่ๆ มาเล่นมุกคุณลุงอะไรกันคะ
ผมจริงจังนะ
ผมสั่งสอนพวกเขาได้จริงๆ นะ
ไม่ใช่เรื่องนั้นค่ะ คลีเมนไทน์นั่นไม่ใช่มุกเหรอคะ
คลีเมนไทน์ ลูกความ
ไม่ได้เล่นมุกสินะ
คลีเมนไทน์คือลูกค้า
อ้อ ลูกค้าก็คือแขกสินะ
แล้วคลีเมนไทน์คืออะไรเหรอครับ
- ขอบคุณนะ - อือ
แจฮุน
เรื่องที่ฉันพูดเมื่อวานน่ะ ฉันว่านายเข้าใจผิดนะ
เข้าใจอะไรผิด
เพราะมีข่าวลือว่านายลาออกจากโรงพยาบาล เพราะอุบัติเหตุทางการแพทย์
ทีมงานเลยประชุมกัน เพื่อปรึกษากันเรื่องนี้
แล้วเธอพูดไปว่าไง
ฉันก็แค่บอกความจริงพวกเขาไป
ความจริงเหรอ ความจริงอะไร
ฉันเล่าเรื่องที่เกิดขึ้นให้พวกเขาฟัง
สำหรับพีดี ผู้ร่วมรายการก็เป็นเหมือนเบี้ยสินะ
- พัคแจฮุน - เธออาจจะปฏิเสธ
แต่ฉันยินดีเข้าร่วมรายการให้เธอใช้
ทีมงานจะใช้ผู้ร่วมรายการ
นั่นคือรายการทีวี และนั่นคืองานของเธอ
และนั่นคือเหตุผลที่ชีวิตของฉัน กลายเป็นประเด็นให้พูดถึง
นายเข้าใจผิดแล้วนะ คิดว่าฉันใช้ประโยชน์จากนายจริงเหรอ
แต่เรื่องของนายน่ะ ฉันไม่มีทางเลือกจริงๆ
ยอรึม
เธอคือฝ่ายที่มีอำนาจนี่นา
ฉันคือผู้ร่วมรายการ เธอคือโปรดิวเซอร์
ฉันน่ะ
เคยชอบเธอนะ
และเธอก็ไม่มีความรู้สึกให้ฉันเลย
เพราะงั้นก็ไม่ต้องแก้ตัวหรอก
ขอโทษค่ะ รอนานเลยใช่ไหมคะ
ไม่หรอกครับ
จู่ๆ ท้องไส้ฉันก็ปั่นป่วนน่ะค่ะ
งั้นเหรอครับ ทำยังไงดีล่ะ
วันนี้เราน่าจะพอแค่นี้ แล้วคราวหน้าฉันจะขอคุณออกเดตนะคะ
เอางั้นก็ได้ครับ
ขอโทษจริงๆ นะคะ
ฉันขอกลับห้อง แล้วพักผ่อนสักหน่อยนะคะ
ครับ เชิญไปพักเถอะครับ
ไปเถอะครับ
- จะทำอะไรของคุณคะ - อะไรนะครับ
มันก็ดูปกติดี ทำไมถึงจะทิ้งล่ะคะ
มันก็แค่ของเหลือน่ะครับ
ของเหลืออะไรกัน เหมือนยังไม่มีใครแตะเลย
มันเป็นขยะแล้ว ผมต้องเททิ้งนะ
ฉันจะกินเองค่ะ
คุณจะมากินมันทำไมล่ะ ก็บอกว่ามันเป็นของเหลือไง
ถ้าคุณทิ้งอาหาร ฟ้าดินจะลงโทษนะคะ
น่าอร่อยจะตาย
ว้าว โลกเรา มีอาหารแบบนี้อยู่จริงๆ สินะ
- อร่อยเหรอครับ - อร่อยสุดๆ เลยค่ะ
ของเหลือพวกนี้ทำให้ฉันอารมณ์ดี และมีความสุขมากเลยค่ะ
มันเย็นแล้ว ไม่น่าอร่อยอะไรหรอก
นี่ไม่ใช่มันฝรั่งทั่วไปนะคะ นี่คือมันฝรั่งทองคำ
มันทำด้วยมันฝรั่งที่ได้รับลมทะเลน่ะ
รสชาติเลยดี
เพราะมันได้รับการโอบรัดโดยลมทะเล
เนื้อเลยนุ่มแต่ก็ยังมีรสชาตินี่เอง
เป็นมันฝรั่งที่พิเศษจริงๆ สินะคะ
ครับ มันเป็นมันฝรั่งพิเศษ
คงเพราะคุณเป็นนักเขียนเว็บตูน ก็เลยบรรยายอะไรออกมาเพราะเชียว
เชฟจอห์นจางคะ ฉันคิดว่าคุณเป็นคนดีนะคะ
- ผมเหรอครับ - อาหารน่ะ คนทำต้องใส่ใจลงไปด้วย
ถึงมันจะเย็นชืดแล้ว แต่ก็ยังอร่อย
นั่นคงเป็นเพราะหัวใจที่อบอุ่น ของเชฟน่ะค่ะ
คุณมาพูดอะไรเลี่ยนๆ แบบนั้น โดยไม่เตือนกันก่อนได้ไงครับ
คงจริงของคุณมั้งคะ
อาจเพราะฉันวาด และเขียนการ์ตูนเลี่ยนๆ อยู่ตลอด
คุณควรทำเมนูนี้อีกครั้ง แล้วให้คุณจางแทมีกินให้ได้เลยนะคะ
เธอคงเศร้าและรู้สึกผิดแน่ๆ เลย ที่วันนี้กินไม่ได้
ถ้าช่วยพูดซ้ำอีกสักรอบ ผมจะจดเอาไว้ครับ
นี่เป็นงานประจำเดือน จากรุ่นพี่คังแชรีที่มอบหมายให้นาย
สร้างไฟล์เอ็กเซลสำหรับงบประมาณ ที่ใช้ในการถ่ายทำประจำเดือนนี้
และรายการค้นหาสถานที่ถ่ายทำ
ทำตารางสวยๆ ของร้อยอันดับ สุดยอดสถานที่สำหรับออกเดต
โทรสอบถามทุกที่แล้วสรุปข้อดีข้อเสีย
จัดเรียงและทำรายการอุปกรณ์สำนักงาน รวมถึงผลิตภัณฑ์ต่างๆ ใส่เอ็กเซล
ปากกาเคมี ลูกลื่น ที่เย็บกระดาษ โพสอิท เอสี่
อย่าให้ขาดแม้แต่แผ่นเดียว นับให้ครบแล้วบันทึกลงไป
ใช้เอ็กเซลเป็นใช่ไหม
ครับ เป็นครับ
โอเค สู้เขานะ
ซังอูสู้ๆ
จริงๆ เลย
ครับ คิมซังอู รายการอาณาจักรแห่งรัก ช่องดีเอ็นเอครับ
อะไรนะครับ นักข่าวบันเทิงเหรอ
สักครู่นะครับ
ครับ คิมซังอู รายการอาณาจักรแห่งรัก ช่องดีเอ็นเอครับ
นักข่าวเหรอครับ
พีดีคะ ถ้าเป็นเดตแบบสยองขวัญล่ะคะ คิดว่าไงคะ
อาจเป็นที่โรงเรียนร้างก็ได้
สยองขวัญเหรอคะ
เราจะเตรียมผีไว้ ผู้ร่วมรายการอาจได้มีสกินชิพกันด้วย
ก็เข้าท่าอยู่นะ จะได้มีสกินชิพด้วย
ตอนนี้เป็นหน้าร้อนด้วย
ทำยังไงดีคะ มีข่าวออกมาแล้วค่ะ
ข่าวเหรอ
ข่าวคุณพัคแจฮุนน่ะค่ะ
(ประเด็นร้อนของผู้ร่วมรายการ อาณาจักรแห่งรักซีซันสอง นี่โอเคเหรอ)
คูพีดี
จะเอาไงกันคะ
แจฮุน
ฉันจะเข้าไปแล้วนะ
จะเอายังไงคะ
จะอธิบายด้วยตัวเอง หรือจะให้เราทำแทนคะ
มันไม่มีอะไรให้อธิบายนะ
เข้าใจแล้วค่ะ งั้นเราจะจัดการเอง
ผมฆ่าคนตายจริงๆ ครับ
มีคนต้องตายเพราะผม
แจฮุน
(คลินิกศัลยกรรมจัง)
สวัสดีครับ หมอพัคแจฮุนอยู่ไหมครับ
วันนี้เขาไม่เข้ามาเหรอครับ
ครับ
เห็นข่าวกันแล้วใช่ไหม
- เห็นแล้วค่ะ - ชวนช็อกมากเลยว่าไหมคะ
นั่นสิคะ
นึกแล้วเชียว เขาก็ดูแปลกๆ อยู่นะ
ผมคงคิดไปคนเดียวสินะ
เขาก็ดูไม่น่าใช่คนแบบนั้นนะ
เขาอาจดูถ่อยไปบ้าง แต่ไม่ใช่คนที่ทำอะไรแบบนั้นนะ
คุณจียอน
ไม่เป็นไรนะคะ
นั่นสิ คุณจียอนคงลำบากใจแย่เลย
ฉันเชื่อในตัวคุณแจฮุนค่ะ
ไม่ว่ายังไง มันต้องมีคำอธิบายแน่
อือ ฮยอนโซ
พี่ไม่เป็นไรหรอก
ไม่ต้องห่วง
พี่จะจัดการเอง
ขอโทษนะ
ยังไงก็ดูแลแม่ดีๆ นะ
อือ
(แดชิก)
ที่รัก ได้คุยกับแจฮุนหรือยัง
โทรไปเท่าไรก็ปิดเครื่องน่ะ
คุณล่ะ เป็นไงบ้าง
ได้คุยกับยอรึมหรือยัง
เธอก็ติดต่อเขาไม่ได้เหมือนกัน ตอนนี้กำลังไปบ้านเขาอยู่
เกิดเรื่องแบบนี้ขึ้นได้ยังไงนะ
คนเราไม่ได้รู้อะไรเลย แต่กลับโหดร้ายกันขนาดนี้
ยังไงความจริงก็จะชนะ
แล้วทุกอย่างก็จะผ่านไปด้วยดี แค่อดทนรอไปก่อน
(ตารางงบการถ่ายทำประจำเดือนกันยายน)
อาณาจักรแห่งรักซีซันสองช่องดีเอ็นเอ คิมซังอู ฝ่ายผลิตรายการพูดครับ
อะไรนะ ตอนนี้อยู่ที่ล็อบบี้เหรอครับ
รุ่นพี่ มาแล้วเหรอครับ
เขามาบอกเรา เรื่องผู้ร่วมรายการพัคแจฮุนครับ
สวัสดีค่ะ
สวัสดีครับ
นั่งก่อนสิครับ
มีอะไรจะบอกเราเหรอคะ
หมอพัคแจฮุน ลาออกจากโรงพยาบาลเพราะผมครับ
หมอไม่ได้ทำอะไรผิดนะครับ
ข่าวพวกนั้นเป็นเรื่องโกหก พวกเขากุเรื่องขึ้นมาครับ
หลังจากทำกายภาพเสร็จ ผมก็อยากแวะไปเพื่อขอบคุณหมอ
แต่หมอก็ลาออกจากโรงพยาบาลไปแล้วครับ
ที่นักข่าวพูดเป็นเรื่องโกหกครับ
ไม่มีอุบัติเหตุทางการแพทย์ทั้งนั้น ทั้งหมดเป็นเพราะผม…
อือ ยอรึม
คิมอินอูทิ้งเธอไว้ที่จุดพักรถ บนทางด่วนแล้วกลับไปคนเดียวเหรอ
เข้าใจแล้ว เดี๋ยวฉันไปรับ
จุดพักรถเหนือหรือใต้
เคสฉุกเฉิน เร็วเข้า
ขอทางด้วยครับ หลีกทางด้วย
โอ้ เร็วเข้า เร็วหน่อย
ช่วยหลีกทางด้วยครับ
ได้ยินผมไหมครับ
ได้ยินไหมคะ
ฝั่งนี้ก็เหมือนกันใช่ไหม
ตึกถล่มเพราะแก๊สระเบิด บนถนนใกล้โรงพยาบาลครับ
คนไข้เป็นยังไงบ้าง
มีสองคนที่ไม่ได้สติ เราเพิ่งทำซีทีสแกนไปครับ
ชายไม่ทราบชื่อวัยกลางคน มีแผลถูกไฟคลอกหนัก
อาการกึ่งโคม่า รูม่านตาสามกับห้ามม. ตอบสนองช้า
ด้านซ้ายของจุดเลือดออกในสมอง หนา 20 มม.
สมองเลื่อนผ่านเส้นกึ่งกลาง 15 มม.
คนไข้อีกรายเป็นนักเรียนชาย เราตามหาผู้ปกครองอยู่ครับ
หมดสติ รูม่านตากระตุกครับ
ด้านขวาของจุดที่เลือดออกในสมอง หนา 20 มม.ครับ
แต่ก็ถือว่าไม่น้อยเลย ดูไม่ค่อยดีเท่าไรเลยครับ
มีห้องผ่าตัดว่างแค่ห้องเดียว ทำยังไงดีครับ
เราควรผ่าตัดใครก่อนดี
เอาตัวนักเรียนไป
แล้วคนไข้ผู้ชายอีกคน…
ถึงเราพาเขาไป ก็อาจเสียชีวิตระหว่างผ่าตัดได้
ส่วนเด็กนักเรียนชายยังมีโอกาส เราจะพลาดช่วงเวลาสำคัญไม่ได้
ครับ เข้าใจแล้วครับ
(ยอรึม)
(แดชิก)
แดชิก นี่ฉันเองนะ
แบตดันหมดอีก
อยากจะบ้าตายจริงๆ
พัคแจฮุนจะมาหรือไม่มาเนี่ย
- นี่ - ขึ้นรถ
พวกนายมาที่นี่ได้ไง
ถ้ามีอะไรร้ายๆ เกิดขึ้น เธอก็ต้องการมักกอลลี
ดูเหมือนมักกอลลีเมืองนี้ดัง เราก็เลยมาที่นี่กัน
รีบขึ้นรถเถอะน่า
เอาไป
(มักกอลลีเมล็ดสน)
ดื่มไปเถอะน่า
ฉันจะอยู่ข้างหน้านี้ เธอก็ร้องให้เต็มที่เลยนะ
ไม่เป็นไรหรอก คูยอรึม ร้องไปเถอะ
ผมจะเริ่มผ่าตัดเลยครับ
มีด
(เวลาปัจจุบัน ระยะเวลาการผ่าตัด และระยะเวลาดมยาสลบ)
กรรไกรเม็ทเซ็นบอม
เครื่องดูด
เครื่องจี้ไฟฟ้า
เตรียมเย็บแผลปิดครับ
หมอครับ เหนื่อยแย่เลยนะครับ
นายก็เหมือนกัน
เป็นการผ่าตัดที่ยากจริงๆ
หมอช่วยชีวิตเขาไว้ สุดยอดจริงๆ ครับ
- ฟ้าลิขิตมาให้เขาอยู่ต่อน่ะสิ - อะไรนะครับ
ไม่ใช่ผลงานของฉันหรอก
เด็กคนนั้น
ถูกลิขิตมาให้อยู่ต่อ
ฉันแค่ลงมือทำในฐานะหมอ
อาจารย์มาทำอะไรที่นี่เหรอครับ
แจฮุน
อย่าตกใจไปนะ
อาจารย์หมอพัค
พ่อของนาย
เสียชีวิตแล้ว
อะไรนะครับ
อาจารย์พูดเรื่อง…
แม่นายช็อกอยู่
ท่านยืนยันไม่ให้เราพาอาจารย์หมอ ไปสถานประกอบพิธีศพ
เพราะท่านยังไม่ยอมรับความจริง
ตอนนี้อาจารย์หมอ เลยยังอยู่ในห้องฉุกเฉิน
อาจารย์พูดเรื่องอะไรครับเนี่ย ทำไมพ่อผมถึง…
พ่อบอกว่า วันนี้จะไปงานเลี้ยงรุ่นนี่นา
เกิดเหตุระเบิด ที่ใกล้ๆ โรงพยาบาลเราใช่ไหมล่ะ
อาจารย์หมอผ่านไปพอดี
ดูเหมือนท่านจะลงไปช่วยคน
ท่านหนีการระเบิดระลอกที่สองไม่ทัน
เพราะใบหน้าและตัวของท่าน เสียหายอย่างมาก
เลยต้องใช้เวลาระบุตัวท่าน
ฉันต้องส่งท่านไป
ฉันเป็นคนประกาศเวลาเสียชีวิตของท่าน
มันเกิดเรื่องแบบนี้ขึ้นได้ยังไง
แม่
แจฮุน
เป็นไปได้ยังไง
พ่อของลูก…
เกิดเรื่องแบบนี้กับพ่อของลูกได้ยังไง มันเป็นไปได้ยังไง
มันเป็นไปได้ยังไง แจฮุน
ที่รัก
มันเป็นแบบนี้ไปได้ยังไง
ไม่นะ คุณพ่อ
คุณพ่อ
พ่อครับ ไม่จริง
พ่อครับ ไม่นะ
มันเกิดเรื่องนี้ขึ้นได้ยังไง
คุณพัคแจฮุน ให้สัมภาษณ์หน่อยได้ไหมครับ
มันไม่มีอุบัติเหตุทางการแพทย์ทั้งนั้น แต่เพราะผม…
คุณหมอทั้งสองท่าน พยายามช่วยชีวิตผม ก็เลย...
โอเค งั้นมาสร้างเรื่องกัน
เพื่อพัคแจฮุนสินะ
มาฟ้องคนปล่อยข่าวคนแรก ด้วยข้อหาหมิ่นประมาทกัน
- เธอแน่ใจแค่ไหน - แต่เราจะบุกไปพร้อมกล้องไม่ได้หรอก
ฉันจะไปคุยกับแจฮุนก่อน
ผู้ร่วมรายการธรรมดาน่ะ ตัดสินใจได้ไม่ดีนักหรอก
ถ้าเธออยากแก้ไขเรื่องนี้ให้เขา ก็จงสวมบทโปรดิวเซอร์ของเธอ
ฉันมีเรื่องจะขอร้องค่ะ
คำบรรยายโดย ตวงรัตน์ รุ่งเรือง